CELEX: 62019TN0495
Language: hu
Date: 2019-07-08 00:00:00
Title: T-495/19. sz. ügy: 2019. július 8-án benyújtott kereset — Románia kontra Bizottság

26.8.2019   
            
            
               HU
            
            
               Az Európai Unió Hivatalos Lapja
            
            
               C 288/64
            
         
      2019. július 8-án benyújtott kereset — Románia kontra Bizottság
      (T-495/19. sz. ügy)
      (2019/C 288/79)
      Az eljárás nyelve: román
      
         Felek
      
      
         Felperes: Románia (képviselők: C. Canțăr, E. Gane e R. Hațieganu meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a „Kohéziós politika a régiók egyenlőségéért és regionális kultúrák fenntarthatóságáért” elnevezésű javasolt polgári kezdeményezésről szóló, 2019. április 30-i (EU) 2019/721 bizottsági határozatot,
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a 211/2011 rendelet 4. cikke (2) bekezdése a) pontjának az EU uniós szerződésekben megállapított hatáskörei viszonylatában történt megsértésére alapított jogalap
                  
                              —
                           
                           
                              Románia azt állítja, hogy a szerződésekben nem található olyan jogi alap, amely lehetővé tenné a Bizottság számára, hogy uniós jogalkotói aktusra irányuló javaslatot tegyen a „Kohéziós politika a régiók egyenlőségéért és regionális kultúrák fenntarthatóságáért” elnevezésű javaslat szervezői által megkívánt értelemben, az említett javaslat nyilvánvalóan kívül esik az uniós jogalkotó azzal kapcsolatos hatáskörén, hogy uniós jogalkotói aktusra irányuló javaslatot tegyen a szerződéseknek a 211/2011 rendelet 4. cikke (2) bekezdése a) pontjának értelmében.
                           
                        
            
                  2.
               
               
                  A második, az Európai Unió működéséről szóló Szerződés 296. cikkének (2) bekezdésében előírt indokolási kötelezettség megsértésére alapított jogalap
                  
                              —
                           
                           
                              Románia azt állítja, hogy hogy az Európai Unió működéséről szóló Szerződés 296. cikkének (2) bekezdésében előírt indokolási kötelezettség nem korlátozódhat a szervezők tájékoztatására a 211/2011 rendelet 4. cikkének 83)bekezdése szerinti elemek tekintetében — a nyilvántartásba vétel megtagadásának jogalapjai, valamint minden, a rendelkezésükre álló jogorvoslati lehetőség.
                           
                        
                              —
                           
                           
                              Ebben az összefüggésben Románia úgy ítéli meg, hogy az (EU) 2019/721 határozat indokolása nyilvánvalóan elégtelen. Olyan nyilvánvalóan elégtelen indokolás, amely megakadályozza az érintett személyeket annak megismerésében, hogy mivel indokolták a kezdeményezés nyilvántartásba vételét, és abban, hogy arra reagáljanak, illetve hogy az EU Törvényszéke ellenőrizhesse a határozat jogszerűségét.